Врз основа на член 50 од Законот за локална самоуправа („Службен весник на РМ“ бр.05/02), согласно Програмата за доделување спонзорства и донации во ОА за 2023 година, број 09-503/10 од 29.12.2022 година („Службен гласник на Општина Аеродром“ број 19/2022), Правилникот со критериуми за доделување, донации и спонзорства, број 09-85/15 од 01.03.2018 година („Службен гласник на Општина Аеродром“ број 03/2018) и Правилникот за измена и дополнување на Правилникот со критериуми за доделување, донации и спонзорства број 09-97/15 од 10.03.2022 година („Службен гласник на Општина Аеродром“ број 04/2022), Програмата за поддршка на спортот во Општина Аеродром за 2023 година со број 09-503/21 од 29.12.2022 година („Службен гласник на Општина Аеродром“ број 19/2022), Комисијата формирана со Решение број 08-1302/1 од 23.02.2023 година објавува:

**ЈАВЕН ОГЛАС**

**за прибирање барања за користење средства од**

**буџетот на Општина Аеродром за 2023 година,**

**наменети за финансиска поддршка на спортски клубови,**

**спортски здруженија и здруженија на граѓани,**

**кои организираат спортски манифестации**

**КАТЕГОРИИ НА ФИНАНСИСКА ПОДДРШКА ЗА РАЗВОЈ НА СПОРТОТ НА ТЕРИТОРИЈАТА НА ОПШТИНА АЕРОДРОМ**

**I Доделување финансиска поддршка на спортските клубови и спортските здруженија, кои извршуваат јавен интерес за развојот на спортот во Општина Аеродром.**

Основни критериуми што треба да се исполнат од страна на спортските клубови и спортските здруженија:

- да поседуваат Решение за дејност спорт, издадено од Агенцијата за млади и спорт, со седиште на подрачјето на Општина Аеродром;

- да се членови на соодветните национални спортски федерации;

- да имаат регистрирана и активна младинска школа (доколку степенот на натпреварување тоа го дозволува), која учествувала во натпреварувачкиот систем на соодветната национална спортска федерација;

- спортските субјекти да достават годишна програма и финансиски план за реализација на активноста за која аплицираат.

**II Доделување финансиска поддршка за организирање и реализација на спортски манифестации кои претставуваат јавен интерес за развојот на спортот во Општина Аеродром**

Основни критериуми што треба да се исполнат од страна на спортските клубови и спортските здруженија:

- спортските субјекти манифестацијата да ја реализираат на територијата на Општина Аеродром;

- спортските субјекти да достават Решение за вршење дејност спорт, издадено од Агенцијата за млади и спорт, со седиште на подрачјето на Општина Аеродром;

- спортските субјекти да достават годишна програма и финансиски план за реализација на активноста за која аплицираат, а таа да придонесува за развојот на спортот и спортските навики кај популацијата на локално ниво, особено кај младите;

- спортистите, спортските екипи или рекреативци што ќе настапат да придонесат за афирмација на спортскиот начин на живот на територијата на општината.

**III Доделување финансиска поддршка за развој на училишниот спорт и надградување на квалитетот на тандем наставата на часот по физичко и здравствено воспитување за учениците од прво одделение во основните училишта на територија на Општина Аеродром**

Основни критериуми што треба да се исполнат од страна на субјектите:

- да поседуваат Решение за дејност спорт, издадено од Агенцијата за млади и спорт, со седиште на подрачјето на Општина Аеродром;

- да се членови на соодветнa националнa спортскa федерациja;

- спортските субјекти да достават годишна програма и финансиски план за реализација на активноста за која аплицираат;

- активностите и програмите да ги извршуваат на територијата на Општина Аеродром.

**IV Доделување финансиска поддршка за развој на спортот во делот на инклузија на учениците со атипичен развој од основните училишта во Општина Аеродром**

Основни критериуми што треба да се исполнат од страна на субјектите:

- да поседуваат Решение за дејност спорт, издадено од Агенцијата за млади и спорт,

со седиште на подрачјето на Општина Аеродром;

- да се членови на соодветнa националнa спортскa федерациja;

- спортските субјекти да достават годишна програма и финансиски план за реализација на активноста за која аплицираат;

- активностите и програмите да ги извршуваат на територијата на Општина Аеродром.

**V Доделување финансиска поддршка за развој на женскиот спорт во Општина Аеродром**

Основни критериуми што треба да се исполнат од страна на спортските клубови и спортските здруженија:

- да поседуваат Решение за дејност спорт, издадено од Агенцијата за млади и спорт, со седиште на подрачјето на Општина Аеродром;

- да се членови на соодветните национални спортски федерации (за спортските клубови);

- да имаат регистрирана и активна младинска школа (доколку степенот на натпреварување тоа го дозволува), која учествувала во натпреварувачкиот систем на соодветната национална спортска федерација.

**Потребна документација за пријавување на Јавниот оглас:**

Пријавувањето на Јавниот оглас се врши со доставување на пополнета Пријава која може да се подигне од просториите на општината или да се симне од официјалната страница на Општината [www.aerodrom.gov.mk](http://www.aerodrom.gov.mk) во менито за огласи.

Апликантите, покрај пријавата задолжително треба да ги достават следните документи:

- Копија од тековна состојба од Централниот регистар, не постара од шест месеци,како доказ за регистрирана дејност;

- Потврда за отворена и активна трансакциска сметка во банката;

- Назив, седиште на територија на Општина Аеродром и единствен даночен број;

- Годишна програма и финансиски план за работата на спортските клубови, односно спортската манифестација;

- Решение за вршење на дејноста спорт, издадено од Агенцијата за млади и спорт;

- Потврда од соодветната федерација;

- Телефон за контакт и е-маил адреса.

Напомена: Пријавите со непотполна документација или пријавите доставени по истекот на предвидениот рок нема да се разгледуваат. Нема да се разгледуваат ниту пријавите што немаат доставено Извештај за финансиска поддршка за реализација во 2022 година.

**Рок и начин на доставување на пријавите**

Рокот за поднесување на пријавите е 7 (седум) работни дена, започнувајќи од 24.02.2023 година и трае заклучно со 06.03.2023 година. Огласот ќе биде објавен и на веб-страницата на Општина Аеродром.

Пријавата со целокупната документација да се достави преку пошта, на адреса:

Општина Аеродром бул. „Јане Сандански“ 109 Б, 1000 Скопје или во архивата на општината секој работен ден.

**Пријавите и документацијата се доставуваат во затворен плик со ознака „Не отворај“ и со назнака „За јавен оглас за финансиска поддршка на спортски клубови,спортски здруженија и здруженија на граѓани, кои организираат спортски манифестации“.**

Спортски клубови, спортски здруженија и здруженија на граѓани кои организираат спортски манифестации што се одржуваат на територијата на Општина Аеродром ќе бидат известени за резултатите од изборот на проектите на веб-страницата на Општина Аеродром.

**Комисијата ги разгледува пријавите и ги бодува со бодови од 1 (најниско) до 10 (највисоко) според постигнати резултати на домашно или меѓународно ниво, младинска школа, оправданост на проектот и оправданост на годишната програмата.**

Комисијата ги известува сите подносители на пријави за Одлуката за избор на спортски клубови, спортски здруженија и здруженија на граѓани, кои организираат спортски манифестации на кои им се дава финансиска поддршка со висина на одобрените средства, во рок од 3 (три) дена од денот на донесувањето на Одлуката за избор на корисници на финансиска поддршка од Општина Аеродром.

Подносителите чие барање е отфрлено се известуваат и за причините на отфрлањето.

Против Одлуката на Комисијата, незадоволниот барател може да поднесе писмен приговор во рок од 3 (три) дена по приемот на известувањето. Приговорот се поднесува до Комисијата, а по него одлучува градоначалникот на Општина Аеродром, во рок од 3 (три) дена од приемот на писмениот приговор.

Одлуката на градоначалникот на Општина Аеродром е конечна и се проследува на разгледување и усвојување на Советот на Општината.